**Prima din mai**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Ce nopți de jar, ce dimineți argute

Am petrecut an după an în mai

Când sânii mici ca niște pergamute

Mă fascinau șoptind flămânzi mai stai

Că primăvara chiar de e nebună

Are în ea dulceață și fior

Și ne iubim andante, cu furtună,

Când buzele se-aprind lângă picior.

Și anul ăsta mai, întâi să fie

O zi și-o noapte plină ochi de foc

Și-am să pătrund în tine poezie

Că ard intens, nu mă consum deloc.

- În nopţile lui mai atâta floare

A nins dintr-un salcâm, pierduţi în fân,

Departe de priviri iscoditoare

Am fost a ta, mi-ai spus să mai rămân,

Să-ţi fiu hotar de tihnă şi descântec

Furtunile ce vin să le dezmierd,

Când mâna ta-mi alunecă pe pântec

Pe orice timp mizez ştiu c-o să pierd

Şi totuşi mă predau, conştiincioasă,

Când îmi şopteşti: „Te rog, iubito, hai

Să îmblânzim cea mai capricioasă,

Cea mai frumoasă zi din luna mai.”

Ioan Grigoraș Liliana Trif